Kåre Ellingsgård

Kåre Ellingsgård (født 1. desember 1926 i Måsøy kommune, død 26. juni 2017 i MoldeEn markant stemme har stilnet  - rbnett.no 26. juni 2017) var en norsk politiker som representerte Arbeiderpartiet. Han var tidligere statssekretær, fylkesmann i Møre og Romsdal og fylkesrådmann.

Ellingsgård gikk ut av gymnaset i 1945. I 1950 ble han cand. oecon.«Bjørn Steenstrup: Hvem er Hvem? 1973, Oslo: Aschehoug , 1973, s. 137. Tilgjengelig fra prosjekt Runeberg. Han arbeidet deretter i både privat og offentlig sektor. Ellingsgård deltok i flere regionale samferdselsutvalg i Møre og Romsdal og var medlem av bystyret i Molde 1952–1972 og 2007–2015.

I 1961 ble han kontorsjef ved Møre og Romsdal vegkontor. Ellingsgård ble i 1966 økonomisjef i Møre og Romsdal Fylkesbåtar, der han i 1968 ble administrerende direktør. Fra mars til august 1971 var Ellingsgård statssekretær i Samferdselsdepartementet.«Statssekretærene i Trygve Brattelis første regjering (17.03.1971-17.10.1972)» , PolSys, Norsk samfunnsvitenskapelig datatjeneste. Lest 9. november 2015.

Ellingsgård ble i 1973 utnevnt til fylkesmann i Møre og Romsdal. Han satt i denne stillingen ut 1976. Ellingsgård ble samme år fylkesrådmann i Møre og Romsdal fylkeskommune, en stilling han hadde til 1988.«Historie» , Møre og Romsdal fylkeskommune. Lest 9. november 2015.

 Referanser 

 Eksterne lenker 


Kategori:Statssekretærer fra Ap
Kategori:Lokalpolitikere i Molde
Kategori:Ap-politikere i Møre og Romsdal
Kategori:Fylkesmenn i Møre og Romsdal
Kategori:Rådmenn
Kategori:Personer fra Måsøy kommune
Kategori:Personer fra Molde kommune